Ishockey under Vinter-OL 1992

**Ishockey under [[Vinter-OL 1992]]** ble arrangert fra 9. til 23. februar 1992. Kampene ble spilt i Patinoire Olympique i Méribel, i nærheten av Albertville i Frankrike. Tolv lag deltok i ishockeyturneringen fordelt på to grupper med seks lag i hver, der de fire beste lagene i hver gruppe gikk videre til sluttspillet. Sovjetunionen var de regjerende olympiske mesterne.

I forkant av Vinter-OL 1992 ble det innført et nytt spillformat. Sammenlignet med tidligere OL-turneringer var det ikke lenger noen medaljerunde spilt som en round robin. I stedet avanserte de fire beste lagene i hver gruppe til en sluttspillsrunde med utslagsspill bestående av kvartfinaler, semifinaler, bronsefinale og en avgjørende finale.

Turneringen var preget av de politiske omveltningene i Øst-Europa som følge av Sovjetunionens oppløsning i desember 1991. Siden det ikke var tid til å erstatte det sovjetiske landslaget bare noen uker innen turneringen deltok Samveldet av uavhengige stater (SUS) i turneringen under navnet «Det forente laget» (EUN), som måtte fjerne bokstavene «CCCP» fra draktene og bruke det olympiske flagget og Olympiahymnen som nasjonalssang. Siden at de beste sovjetiske spillerne nå var utilgjengelige på grunn av avhopp eller spill i National Hockey League (NHL) måtte landslagstrener Viktor Tikhonov, kjent for sin autoritære trenerstil, istedet bruke spillere fra europeiske ligaer og endre strategien sin, siden han ikke hadde samme makt over spillerne som før. På tross av dette spilte EUN overbevisende og gikk gjennom turneringen med sju seiere og ett tap.

Det forente laget vant gull etter å ha slått Canada 3–1 i finalen. Canada tok sølv og vant dermed sin første olympiske medalje siden 1968. Tsjekkoslovakia tok bronse etter å ha slått USA 6–1 i bronsefinalen.

Det internasjonale ishockeyforbundet (IIHF) ville senere tilskrive OL-gullet til Russland som etterfølgerstat.

## Medaljefordeling

## Medaljevinnere

## Program

## Arena
Opprinnelig hadde OL-organisasjonskomitéen (*Comité d'organisation des Jeux olympiques d'hiver d'Albertville et de la Savoie*, COJO) planlagt å bygge to ishaller for ishockeyturneringen under Vinter-OL 1992. I september 1989 besluttet COJO istedet for kun å bruke én kamparena. Da det var vanskelig å avvikle en turnering i én arena på 12 dager truet  IIHF truet med å boikotte OL-turneringen. Striden ble løst den 29. april 1990 da IIHF, IOK og COJO ble enige om å utvide turneringen til å vare 16 dager.

IIHF var dessuten utilfredse med Patinoire Olympiques lave tilskuerkapasitet ( tilskuere). Til sammenligning hadde hovedarenaen under OL 1988 i Calgary, Olympic Saddledome, en tilskuerkapasitet på .

## Kvalifisering

De elleve beste lagene ved ishockey-VM 1991 (åtte fra A-VM og de tre beste fra B-VM) var direkte kvalifisert til turneringen. Det 12. rangerte laget skulle spille mot vinneren av C-VM om den siste OL-plassen.

Sovjetunionen var opprinnelig kvalifisert til OL-turneringen. Da Sovjetunionen ble oppløst i desember 1991, ble de 15 tidligere sovjetrepublikkene selvstendige stater. Elleve av dem dannet «Det forente laget» (engelsk: *Unified Team* og fransk: *Equipe unifée*) for å muliggjøre at utøvere fra det tidligere Sovjetunionen kunne delta i Vinter-OL 1992. Det tidligere sovjetiske ishockeylandslaget deltok derfor i ishockeyturneringen under dette navnet. 

## Format

I forkant av Vinter-OL 1992 ble det innført et nytt spillformat. Forslaget om å erstatte det formatet med en round robin-finalerunde med ett sluttspillsformat med utslagsspill og en avgjørende finale om gullmedalje ble foreslått på IIHFs halvårige kongress i Bern i 28. april-1. mai 1990. Ved IIHFs halvårige kongress den 5.-7. september 1990 i Alghero i Italia ble formatendringen formelt vedtatt og skulle gjelde fra OL-turneringen i 1992.

Beslutningen om å endre formatet kom i etterkant av flere turneringer med anti-klimatiske utfall, hvor kampen om gullmedaljen hadde blitt avgjort før slutten av turneringen, noe som reduserte de siste kampene til en langtrukken ventetid i stedet for et dramatisk høydepunkt på turneringen. Ved ishockey-VM 1987 i Wien tapte Sovjetunionen ikke en eneste kamp men tok kun sølvmedalje ettersom at Sverige vant gullet på grunn av bedre målforskjell. Ett år senere, ved OL i Calgary, var turneringen allerede avgjort to dagen innen turneringens slutt ettersom at Sovjetunionen hadde sikret gullet. Ishockey-VM 1989 i Stockholm var en gjentakelse av scenarioet fra OL, hvor russerne hadde vunnet VM-gull to dager før turneringens siste dag.

### Spilleformat
I gruppespillet ble de tolv lagene inndelt i to grupper med seks lag i hver. Lagene skulle spille en round robin på fem gruppespillskamper mot på forhånd kjente motstandere. De fire beste lagene i hver gruppe gikk videre til kvartfinalene mens de resterende lagene skulle spille plasseringskamper om 9. og 11. plass. I tilfelle av uavgjort i gruppespillet mellom to eller flere lag ville målforskjell være den avgjørende tiebreakeren.

Kvartfinalene ble spilt på tvers av gruppene. Vinneren av hver gruppe møtte nummer fire i den motsatte gruppen, mens nummer to møtte nummer tre fra den motsatte gruppen (altså A1 mot B4, A2 mot B3, B1 mot A4 og B2 mot A3). De fire seirende lagene avanserte til semifinalene mens de fire tapende lagene skulle spille plasseringskamper om 5. og 7. plass.

Vinnerne av semifinalene avanserte til finalen mens de to tapende lagene skulle spille bronsefinale. Hjemmelaget i kvart- semi-, bronsefinale og finalen var det høyest rangerte laget etter gruppespillet.

### Poengsystem
I alle kampene ble poengene utdelt som følger:

* 2 poeng for seier
* 1 poeng til hvert lag i tilfelle av uavgjort
* 0 poeng for tap

### Prosedyrer ved poenglikhet
I tilfelle av poenglikhet mellom to lag ble deres plassering avgjort av følgende tiebreakprosedyre:

# Innbyrdes oppgjør mellom lagene
# Innbyrdes målforskjell
# Innbyrdes høyest antall scorede mål
# Straffeslagskonkurranse mellom lagene

I tilfelle av poenglikhet mellom tre eller flere lag ville det med utgangspunkt i lagenes innbyrdes kamper bli dannet en undergruppe hvor lagene rangeres etter deres poeng i kun disse kampene. Hvis det fortsatt er poenglikhet mellem tre eller flere lag vil målforskjellen i de innbyrdes kampene være avgjørende.

### Spilleforlengelse og straffeslagskonkurranse
Hvis en sluttspillskamp eller en plasseringskamp endte uavgjort etter ordinær spilletid skulle kampen avgjøres med spilleforlengelse og straffeslagskonkurranse. Det skulle spilles inntil 10 min spilleforlengelse som ble avgjort når et av lagene scoret («sudden death»). Dersom kampen fortsatt ikke var kommet til avgjørelse skulle det avholdes straffeslagkonkurranse. 

I straffeslagskonkurransen skulle begge lag ta fem straffer hver med forskjellige spillere. Spillerne på begge lag skulle ta straffeslagene annenhver gang helt til det avgjørende målet var scoret. Hvis stillingen fortsatt var uavgjort etter at begge lag hadde tatt fem straffeslag, skulle prosedyren fortsette med en tie-break-duell med en spiller fra hvert lag. Lagene byttet rekkefølge på hvem som skyter først. Disse straffene kunne tas av de samme spillerne som tidligere eller laget kunne velge å bruke nye spillere. Det betyr at samme spiller kunne ta alle straffene for sitt lag i tie-break-duellen. Kampen ble avsluttet så snart en duell mellom to spillere ga det avgjørende resultatet.

## NHL avviser OL-deltakelse
Innen turneringen var det spekulasjoner om National Hockey League (NHL) ville frigi spillerne for å de kan delta i OL. Den internasjonale olympiske komité (IOK) vedtok den 15. oktober 1986 at profesjonelle utøvere kunne delta i OL. NHL valgte dog ikke å frigi spillerne til å delta i OL i 1988 ettersom at vinter-OL ble arrangert midt i ligaens grunnserie og ligaen ville ikke holde pause for å la spillerne få delta i turneringen.

NHL var igjen imot å holde en OL-pause, men var allikevel villige til å hjelpe de canadiske og amerikanske OL-lagene. Under en pressekonferanse den 12. mars 1991 kunngjorde Canadas landslagstrener Dave King, sammen med NHL-president John Ziegler, Jr., spillerorganisasjonen NHLPAs direktør Alan Eagleson, president Murray Costello i Canadian Amateur Hockey Association (CAHA) og Hockey Canada-formann Ian MacDonald, at ligaen ville støtte Canada og USAs OL-forberedelser. Hockey Canadas og USA Hockeys OL-programmer ville hver motta 1 million USD i økonomisk støtte. Det canadiske OL-landslaget ville samtidig få muligheten til å spille treningskamper mot NHLs syv canadiske klubber mellom oktober 1991 og januar 1992, mens det amerikanske OL-laget ville spille kamper mot ligaens femten amerikanske klubber i samme periode. NHL-president Ziegler uttalte samtidig at dette var det NHL realistisk sett kunne yte av støtte. Canada og USA måtte derfor anvende en blanding av collegespillere, profesjonelle spillere fra europeiske og lavere nordamerikanske proffligaer, og eventuelt NHL-spillere som var i kontraktforhandlinger eller kontrakttvister med sine respektive klubber.

## Seeding
Seedingen ble basert på landenes sluttplassering ved ishockey-VM 1991 (markert i parentes).

## Dommere
IIHF utnevnte følgende dommere og linjedommere til å dømme kampene under turneringen:

## Tropper

Hvert lag skulle bestå av maksimalt 20 utespillere (løpere og backer) samt tre målvakter.

## Gruppespill
Alle klokkeslett er gitt i lokal tid UTC+01.00.

### Gruppe A

----

----

----

----

### Gruppe B

----

----

----

----

## Plasseringskamper
Alle klokkeslett er gitt i lokal tid UTC+01.00.

### Semifinaler for 9. til 12. plass

----

### Kamp om 11. plass

### Kamp om 9. plass

## Sluttspill
Alle klokkeslett er gitt i lokal tid UTC+01.00.

### Utslagstablå

### Kvartfinaler

----

### Plasseringskamper (5. til 8. plass)
#### Semifinaler for 5. til 8. plass

#### Kamp om 7. plass

#### Kamp om 5. plass

### Semifinaler

### Bronsefinale

### Finale

## Sluttplassering
Turneringens sluttplassering ifølge IIHF.

## Prisutdeling
### All star-lag
Turneringens allstar-lag ble stemt frem av internasjonale medier ved avslutningen av turneringen. Følgende spillere ble stemt frem:

## Statistikk
### Toppscorere

Kilde: Ice-hockey-stat.com og  Hokej.sfrp.cz

;Hat-tricks
*  (mot Tyskland)
*  (mot Norge)

### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: Ice-hockey-stat.com og  Hokej.sfrp.cz
;Målvakter med shutouts («holdt nullen»)
*  (mot Norge)
*  (mot Frankrike)
*  (mot Polen)
*  **(2)** (mot Polen og Tyskland)

### Utvisninger (fair play)

Kilde: Ice-hockey-stat.com og Hokej.sfrp.cz

## Fotnoter


## Referanser


## Litteratur
* 
* 
* 

## Eksterne lenker
* 
* Albertville 1992 Ice Hockey Results på olympics.com
* Ice Hockey at the 1992 Winter Olympics på olympedia.org
* 
* 
* 
*